На основу члана 52б, 52г. и члана 118. Статута Града Ниша („Службени лист Града Ниша“, број 88/08, 143/16 и 18/19) и члана 72. Пословника о раду Градског већа Града Ниша („Службени лист Града Ниша“, број 1/13, 95/16, 98/16, 124/16, 144/16 и 117/20),

Градско веће Града Ниша, на седници одржаној дана 14.06.2023. године, донело је

**ЗАКЉУЧАК О СПРОВОЂЕЊУ ЈАВНЕ РАСПРАВЕ**

**О НАЦРТУ ОДЛУКЕ О ИЗМЕНАМА ОДЛУКЕ**

**БУЏЕТУ ГРАДА НИША ЗА 2023. ГОДИНУ**

**I**

Одређује се спровођење јавнe расправа о Нацрту одлуке о изменама Одлуке о буџету Града Ниша за 2023. године.

**II**

Јавна расправа о Нацрту одлуке о изменама Одлуке о буџету Града Ниша за 2023. годину спровешће се у периоду од 14.06.2023. године од 1700 сати до 16.06.2023. године до 1400 сати.

**III**

Позивају се заинтересовани грађани, представници удружења грађана, невладиних организација, институције, стручна и остала јавност и средства јавног информисања да поднесу предлоге, сугестије и мишљења о Нацрту одлуке о иземана Одлуке о буџету Града Ниша, путем мејла: UF.Info@gu.ni.rs или непосредно у писаном облику на шалтеру Градске управе за финансије, Ниш, улица Николе Пашића бр. 24, до 16.06.2023. године, до 1400 сати.

**IV**

Након сумирања приспелих предлога, сугестијa и мишљења грађана, представника удружења грађана, невладиних организација, стручне и остале јавности и средстава јавног информисања Градска управа за финансије сачиниће и објавити Извештај о спроведеној јавној расправи на званичној интернет страници Града Ниша www.ni.rs.

**V**

Стручне и административно техничке послове у поступку припреме и одржавања јавне расправе за потребе Градског већа Града Ниша обавиће Градска управа за финансије.

**VI**

Нацрт Одлуке о изменама Одлуке буџету Града Ниша за 2023. годину и овај Закључак објавити на званичној интернет страници Града Ниша www.ni.rs**.**

**О б р а з л о ж е њ е**

Чланом 52 б. Статута Града („Службени лист Града Ниша“, број 88/2008, 143/2016 и 18/2019) прописано је да су органи града дужни да одрже јавну расправу у поступку припреме буџета града, која се спроводи на предлог надлежног органа за припрему и утврђивање нацрта. Јавну расправу организује Градско веће, на начин и у време које предложи орган надлежан за утврђивање акта.

Чланом 52 г. Статута Града Ниша прописано је да Градско веће организује јавну расправу, одређује начин спровођења, место и време трајања јавне расправе, а чланом 118. прописано је да се јавност рада обезбеђује путем јавних расправа у поступку припреме буџета (у делу планирања инвестиција).

Јавна расправа представља скуп различитих активности, предузетих у унапред предвиђеном временском оквиру, у циљу прибављања предлога и ставова грађана, удружења грађана, невладиних организација, стручне и остале јавности, да јавну расправу спроводи Градско веће Града Ниша на предлог Градске управе за финансије, као и да Градско веће организује јавну расправу, одређује начин спровођења, место и време трајања обавезне јавне расправе.

Јавна расправа обавезно се организује и спроводи у поступку припреме Одлуке о буџету, а извештај о спроведеној јавној расправи објављује се на веб презентацији Града Ниша.

Разлог за доношење закључка односи се на потребу спровођења прописаних процедура и поступака, који се односе на доношење Одлуке о изменама Одлуке о буџету Града Ниша за 2023. годину и упознавању грађана са истом.

Број: 1078-1/2023-03

У Нишу, 14.06.2023. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**